CELEX: 62010TN0390
Language: et
Date: 2010-09-10 00:00:00
Title: Kohtuasi T-390/10 P: Paulette Füller-Tomlinsoni 10. septembril 2010 esitatud apellatsioonkaebus Avaliku Teenistuse Kohtu 1. juuli 2010 . aasta otsuse peale kohtuasjas F-97/08: Füller-Tomlinson versus parlament

6.11.2010   
            
            
               ET
            
            
               Euroopa Liidu Teataja
            
            
               C 301/47
            
         Paulette Füller-Tomlinsoni 10. septembril 2010 esitatud apellatsioonkaebus Avaliku Teenistuse Kohtu 1. juuli 2010. aasta otsuse peale kohtuasjas F-97/08: Füller-Tomlinson versus parlament
   (Kohtuasi T-390/10 P)
   ()
   2010/C 301/75
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Paulette Füller-Tomlinson (Brüssel, Belgia) (esindaja: advokaat L. Levi)
   
      Teine menetluspool: Euroopa Parlament
   
      Apellatsioonkaebuse esitaja nõuded
   
   
               —
            
            
               tühistada Avaliku Teenistuse Kohtu 1. juuli 2010. aasta otsus kohtuasjas F-97/08;
            
         
               —
            
            
               seetõttu rahuldada apellandi esimeses astmes esitatud nõuded ning seega:
               
                           —
                        
                        
                           tühistada pensionide ja sotsiaalkindlustuse üksuse juhataja 9. aprilli 2008. aasta otsus, mille artiklis 3 kinnitati kutsehaigusest tingitud püsiva osalise töövõimetuse osaks 20 %;
                        
                     
                           —
                        
                        
                           vajalikul määral tühistada kaebuse rahuldamata jätmise otsus, mis tehti 26. augustil 2008 ning millest teavitati 28. augustil 2008;
                        
                     
                           —
                        
                        
                           teise võimalusena mõista vastustajalt mittevaralise kahju hüvitamiseks välja 12 000 euro suurune summa;
                        
                     
                           —
                        
                        
                           mõista kohtukulud välja vastustajalt.
                        
                     
         
               —
            
            
               mõista mõlema kohtuastme kohtukulud välja vastustajalt.
            
         
      Väited ja peamised argumendid
   
   Käesoleva apellatsioonkaebusega palub apellant tühistada Avaliku Teenistuse Kohtu 1. juuli 2010. aasta otsus kohtuasjas F-97/08: Füller-Tomlinson vs. parlament, millega jäeti rahuldamata hagi, millega apellant palus eelkõige tühistada Euroopa Parlamendi otsus, millega kinnitati kutsehaigusest tingitud püsiva osalise töövõimetuse osaks 20 % vastavalt füüsilise ja vaimse tervise kahjustuse meditsiinilise hindamise Euroopa skaalale.
   Oma apellatsioonkaebuse põhjenduseks esitab apellant mitmeid väiteid, mis käsitlevad seda, et:
   
               —
            
            
               Euroopa Liidu ametnike personalieeskirjade artikli 73 kohaselt vastu võetud ravikindlustuseeskirjadega kindlaksmääratud tingimuste õiguspärasuse kohtuliku kontrolli ulatust on rikutud, kuna Avaliku Teenistuse Kohus piirdus ilmsete hindamisvigade ning institutsioonide kaalutlusõiguse piiride ületamise kontrollimisega, kuigi kontroll peab olema täielik kontroll akti sisulise õiguspärasuse üle;
            
         
               —
            
            
               ilmse hindamisvea kontrollimisel on tehtud viga, toimikut on moonutatud, esimese astme kohus on rikkunud põhjendamiskohustust ning rikutud on personalieeskirjade artiklit 73 ja ravikindlustuseeskirju:
               
                           —
                        
                        
                           Avaliku Teenistuse Kohus ei ole võtnud arvesse kohtuistungil esitatut, mis puudutab hagi väidete laiendamist;
                        
                     
                           —
                        
                        
                           Avaliku Teenistuse Kohus nimelt leidis, et arstide hindamisvabadus puudutab ainult haiguse tuvastamist, mitte töövõimetuse määra kindlaksmääramist, ning nii on kohus kinnitanud füüsilise ja vaimse tervise kahjustuse meditsiinilise hindamise Euroopa skaalat, mille alusel piirdub käesolevas asjas töövõimetus 20 %, samas kui arstlik komisjon pidas apellanti 100 % töövõimetuks;
                        
                     
         
               —
            
            
               on eiratud mõistlikku tähtaja ja toimiku moonutamise mõistet, kuna Avaliku Teenistuse Kohus viitas faktiliste asjaolude meenutamisel arstlikule läbivaatusele, mis ei leidnud kunagi aset, selleks et seejärel jõuda järeldusele, et hageja toimiku läbivaatamise tähtajad ei olnud ebamõistlikud.